
A kálvini egyházszervezet modelljének hatása Nyugat-Európára

A Kálvin-kutatások időszerűsége kimeríthetetlen. Kálvin János már a XVI. században olyan örökérvényű problémákra mutatott rá és próbált megoldást találni, amelyek nem csak napjainkban merülnek fel, hanem az egész történelmi körforgásban megjelentek.
Kálvin munkássága kihatott az egész nyugat-európai alkotmányjogi, államtani, egyházjogi és kulturális fejlődésre egyaránt.
Jelenlegi pályaművemben egyes vitatott kérdésekben is állást foglalok, mint például abban, hogy Kálvin a demokrácia előfutára lenne. Ugyanakkor Ő nem teljesen a mai értelembe vett demokráciát értette ez alatt, hanem egy olyan államformát kívánt létrehozni, amelyben az uralkodónak van valamilyen társadalompolitikai ellensúlyozó szerve. Habár a kálvinisták műveiből az vezethető le, hogy nem teljesen biztos az a tény, hogy nem merte volna megálmodni Kálvin a jelenlegi demokrácia-fogalom megszületését.
Értelmezésem szerint, Luther két-birodalom tana Kálvinnál is levezethető az Institutio-ból. A polgári- és az egyházi kormányzati működés a XV. században nem hogy szorosan, de szinte egybeolvadóan működött. Kálvin nem csupán az állam és egyház elválasztását tartotta szem előtt, hanem azt is, hogy meghatározza polgári kormányzat lényegét. Vagyis Luther két-birodalom tanát fejlesztette tovább, s ebből dolgozta ki a polgári és egyházi kormányzat működését, felépítését, szervezetét és feladatkörét.
Hiszen kettéosztja a lelki, vagyis egyházi és polgári hatalmat.
Kálvin több vita során is hangsúlyozta, hogy az államnak és az egyháznak két külön szervezetnek kellene lennie, de együttműködésük szükséges, illetve csak meghatározott esetekben hagyná az államra a beavatkozási jogot (pl. bűncselekmények esetén). Istentől származó szuverenitás megjelenthet az államban, a társadalomban és az egyházban. De csak a szabad államban létezhet szuverén egyház.
Igazolódott Kálvin azon álláspontja, miszerint az állam és egyház két külön önálló szervezet legyen, amelyhez pedig elengedhetetlen alkotmányos alapelv a vallásszabadság is, mintahogyan ezt jelenlegi Alaptörvényünk (Szabadság és felelősség) VII. cikke is deklarálja.
A teljes szellemi örökség egyre mélyebb és átfogóbb összefüggéseit próbáltam feltárni. Ezek megértése és értékelése kortörténeti és jogi előismerteket feltétételez. A kálvini teológia főbb összefüggéseinek feltárásával és azok bemutatásával, a társadalmi viszonyok alakulására és azokra gyakorolt hatását kívántam bemutatni.



